དཔེར་ན།རང་བཙན་རྩོད་མཁན་འགའ་རེའི་བཤད་ཚུལ་འདི་འདྲ་ཞིག་དེ་སྔ་ངས་ཐོས་མྱོང་ཡོད་པ་སྟེ།ང་ཚོས་ཅིའི་ཕྱིར་རང་བཙན་རྩོད་ཀྱི་མེད།མཉམ་འབྲེལ་རྒྱལ་ཚོགས་ཀྱིས་བོད་དོན་སྐོར་གྲོས་ཆོད་ཐེངས་གསུམ་བཞག་པའི་ནང་རང་ཐག་རང་གཅོད་བཀོད་ཡོད་ཅེས་བརྗོད་ཀྱི་འདུགགྲོས་ཆོད་གསུམ་ཡོད་པ་དེ་བདེན་པ་རེད།ལྷག་པར་དུ་གྲོས་ཆོད་གཉིས་པའི་ནང་རང་ཐག་རང་གཅོད་སྐོར་བཤད་ཡོད་པའང་དངོས་ཡོད་རེད།འོན་ཀྱང་གྲོས་ཆོད་དེ་གཞི་ལ་བཞག་ནས་རང་བཙན་སྐོར་གླེང་སྐབས་བསམ་བློའི་ནང་དོགས་པ་ཐེ་ཚོམ་ཡོང་གི་འདུགགཅིག་ནས་ལོ་རྒྱུས་ཀྱི་ས་མཚམས་ཤེས་ཀྱི་ཡོད་མེད།གཉིས་ནས་དེ་ལྟར་བཤད་པའི་སྐབས་སུ་ཕལ་ཆེར་རྩོད་གཞིའི་དམིགས་ཡུལ་ཏོག་ཙམ་མ་འདྲ་བ་ཞིག་མིན་ནམ་སྙམ་པ་ཡོང་གི་འདུག